ยาแอซาไซทิดีนAzacitidine เป็นหนึ่งในกลุ่มยาเคมีบำบัด ใช่หรือไม่
ใช่ ยาแอซาไซทิดีนAzacitidine หนึ่งในกลุ่มยาเคมีบำบัดChemotherapyที่มีกลไกการออกฤทธิ์ในลักษณะแอนติเมทาโบไลท์Antimetabolite และดีเมทิเลชั่น เอเจนต์ Demethylation agent 

ทางคลินิกนำมาใช้รักษาโรคเลือดเอ็มดีเอส MDS Myelodysplatic syndrome และโรค Chronic myelomonocytic leukemia CMML มะเร็งเม็ดเลือดขาวชนิดเรื้อรังชนิดหนึ่งซึ่งจัดเป็นโรคมะเร็งในระบบเลือดของมนุษย์ รูปแบบเภสัชภัณฑ์ของยาแอซาไซทิดีนเป็นยาปราศจากเชื้อ ชนิดผง แบบฉีด สามารถฉีดเข้าใต้ผิวหนัง หรือจะหยดเข้าทางหลอดเลือดก็ได้ และตัวยาจะโดนกำจัดออกนอกร่างกายภายในประมาณ 4 ชั่วโมง ผู้ป่วยจะต้องมารับการฉีดยาต่อเนื่อง 1 สัปดาห์และหยุดพัก 3 สัปดาห์ จึงเริ่มมารับการให้ยาในรอบถัดไป 

ในระหว่างที่ได้รับยาแอซาไซทิดีน แพทย์จะเป็นผู้พิจารณาปรับขนาดการให้ยานี้เพิ่มตามการตอบสนองของร่างกายผู้ป่วย ถ้าไม่พบอุปสรรคใดๆ เช่น เกิดอาการคลื่นไส้หรืออาเจียน แพทย์จะนัดหมายผู้ป่วยมารับการฉีดยา 4–6 รอบ หรือจนกระทั่งมีอาการโรคดีขึ้น 

การใช้ยาแอซาไซทิดีน ยังมีข้อควรระวังและคำเตือนต่างๆที่ต้องติดตามอย่างสม่ำเสมอ เช่น เกิดภาวะโลหิตจาง ด้วยยาแอซาไซทิดีนมีฤทธิ์กดการสร้างเม็ดเลือดและเกล็ดเลือดได้ชั่วคราว ทำให้เกิดความเสี่ยงต่อการติดเชื้อ และหรือมีเลือดออกง่ายเพิ่มขึ้น แอซาไซทิดีนสามารถทำให้เกิดพิษต่อการทำงานของตับและไตได้เหมือนกับยารักษามะเร็งยาเคมีบำบัดหลายตัว แพทย์จำเป็นต้องตรวจการทำงานของตับและไตเป็นระยะๆตลอดการรักษาด้วยยาชนิดนี้ ระหว่างที่ได้รับยาแอซาไซทิดีน ทั้งสตรีและบุรุษจะต้องป้องกันการตั้งครรภ์ ด้วยตัวยาสามารถสร้างความพิการต่อทารกในครรภ์มารดาได้ ตามกฎหมายยาของไทย จัดให้ตัวยาแอซาไซทิดีนเป็นยาอันตราย และต้องควบคุมดูแลการใช้งานเป็นพิเศษโดยแพทย์ผู้ที่ทำการรักษาเพียงผู้เดียว
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology